|  |  |
| --- | --- |
| ***POGODBA DRSI št.***  |  |
| ***POGODBA najemnika št.*** |  |

sklenjena med

|  |  |
| --- | --- |
| **NAJEMODAJALCEM:** | Republika Slovenija, Ministrstvo za infrastrukturo, Direkcija RS za infrastrukturo, Tržaška 19, 1000 Ljubljana, Davčna št.: SI75827735, ki jo zastopa direktorica Ljiljana Herga, univ.dipl.inž.geol., št. računa pri Banki Slovenije SI56 0110 0630 0109972 |
| in |  |
| **NAJEMNIKOM:** |  |
|  |  |
|  | Identifikacijska številka za DDV: |  |

*1. člen*

Pogodbeni stranki ugotavljata, da:

* je najemodajalec lastnik merilne opreme za določanje debelin plasti v voziščne konstrukcije vgrajenih materialov t.i. georadar, ki je občasno na voljo za uporabo,
* je najemodajalec na podlagi 67. in 77. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) na svoji spletni strani objavil Pogoje in cenik občasne uporabe št. 1 - Georadar z dne 3. 12. 2019, ki opredeljuje uporabnino in pogoje najema,
* je najemnik pri najemodajalcu podal vlogo za najem v zahtevani vsebini,
* je merilna oprema za določanje debelin plasti v voziščne konstrukcije vgrajenih materialov t.i. georadar v obdobju iz vloge najemodajalca na voljo za najem, zato stranki sklepata to pogodbo z namenom opredelitve pravic in obveznosti v zvezi z najemom.

*2. člen*

S to pogodbo najemodajalec odda najemniku merilno opremo za določanje debelin plasti v voziščne konstrukcije vgrajenih materialov t.i. georadar, GSSI RadScan 30+SIR 30, inventarna številka 2415005283, znamka GSSI, moč 120 kN, dodatna oprema SIR kompatibilen z GSSI antenami (v nadaljevanju: merilna oprema) za čas od ……. do ……., za …… dni, najemnik pa se zavezuje najemodajalcu plačati ceno 307,00 EUR brez DDV oz. 374,54 EUR z DDV za dan uporabe.

*3. člen*

Najemnik merilno opremo prevzame v naslednjih predvidenih terminih …………………. ob 6.uri, in jo vrne na isto lokacijo vsakokrat do 16. ure.

V primeru, da najemnik zaradi spremenjenih okoliščin opreme ne bo mogel uporabiti v zgoraj predvidenih terminih, lahko to stori v nadomestnih terminih najkasneje do izteka 30 dni od zadnjega predvidenega termina, o čemer pred spremembo obvesti predstavnika naročnika po elektronski pošti. Naročnik nadomestnega termina ni dolžan omogočiti, v kolikor bi se izkazalo, da opreme na želen dan ne more zagotoviti.

Ob prevzemu in vračilu se podpiše zapisnik o stanju merilne opreme v času prevzema.

Najemodajalec se ob prevzemu zavezuje izročiti tehnično brezhibno merilno opremo, očiščeno in primerno za uporabo. Najemnik se zavezuje ob vračilu merilno opremo vrniti v enakem stanju, kot je bilo predano.

Najemnik krije vse stroške, povezane z uporabo merilne opreme (prevzem, prevozi, stroški voznikov, goriva spremljajočih vozil, morebitna dodatna usposabljanja ter drugi stroški).

*4. člen*

Najemnik se zavezuje z opremo ravnati kot dober gospodar. Najemnik se zavezuje zagotoviti, da bodo opremo uporabljale samo osebe, ki razpolagajo z dokazilom o opravljenem usposabljanju za uporabo merilne opreme.

*5. člen*

V primeru, da najemnik merilne opreme ne vrne pravočasno oz. na dogovorjen datum do 16. ure, mora to storiti naslednji delovni dan do 10. ure in za ta dan ter vsak nadaljnji dan zamude najemodajalec najemniku obračuna dvojno ceno najema.

*6. člen*

Po končanem najemu najemodajalec najemniku izstavi račun glede na dejanske dneve najema ter skladno s cenikom iz dokumenta Pogoji in cenik občasne uporabe št. 1 – Georadar, ki predstavlja prilogo te pogodbe.

Rok plačila računa je petnajst (15) dni od prejema računa.

*7. člen*

Najemodajalec lahko najkasneje 24 ur pred predvidenim prevzemom merilne opreme najemno pogodbo odpove brez povračila kakršnihkoli stroškov najemniku, v kolikor najemodajalec merilno opremo potrebuje sam za izvajanje svojih nalog.

Najemodajalec lahko kadarkoli odstopi od pogodbe v primeru, da:

* najemnik merilno opremo uporablja na način, da na merilni opremi nastaja ali da bi lahko nastala škoda,
* merilo opremo uporablja oseba, ki ne razpolaga z dokazilom o opravljenem usposabljanju za delo z merilno opremo.

Najemnik lahko odstopi od pogodbe v primeru, da se ob prevzemu ugotovi, da stanje najemne opreme ne zagotavlja varne in funkcionalne uporabe.

*8. člen*

Skrbnik pogodbe na strani najemodajalca je mag. Vlado Oštir, univ.dipl.inž.grad., naslov elektronske pošte vlado.ostir@gov.si, tel. 01 4788039.

Skrbnik pogodbe na strani najemnika je …………..., naslov elektronske pošte: ………..….., tel. ……………..

*9. člen*

Morebitne nastale spore bosta pogodbeni stranki skušali rešiti sporazumno. V nasprotnem primeru lahko vsaka pogodbena stranka sproži spor pri stvarno pristojnem sodišču v Ljubljani.

*10. člen*

Pogodba je sklenjena in prične veljati z dnem, ko jo podpišeta obe pogodbeni stranki.

Sestavni del te pogodbe je vloga najemnika iz 1. člena te pogodbe s prilogami.

*11. člen*

Pogodba je nična, če kdo v imenu ali na račun najemnika predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Pogodba je nična, če je sklenjena s subjektom, v katerem je najemodajalec funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

*12. člen*

Pogodba je sestavljena in podpisana v dveh enakih izvodih, od katerih prejme vsaka stranka po en izvod.

|  |  |
| --- | --- |
| ……………………………, dne ………………… | Ljubljana, dne ................................................. |
|  |  |
| **NAJEMNIK:** | **NAJEMODAJALEC:** |
|  | REPUBLIKA SLOVENIJA |
|  | Ministrstvo za infrastrukturo |
|  | Direkcija RS za infrastrukturo |
|  | Ljiljana Herga, univ.dipl.inž.geol. |
|  | direktorica |